SET ปิดเช้าลบ 19 จุด ตามตปท. เซ่น “เฟด” เร่งขึ้นดอกเบี้ย
SET ปิดเช้ารูด 19 จุด ลงตามตลาดทั่วโลก ตอบรับถ้อยแถลงเฟดเร่งขึ้นดอกเบี้ย-กังวลเศรษฐกิจถดถอย ให้กรอบแนวรับ 1,615 จุด และแนวต้าน 1,630 จุด
SET ปิดเช้ารูด 19 จุด ลงตามตลาดทั่วโลก ตอบรับถ้อยแถลงเฟดเร่งขึ้นดอกเบี้ย-กังวลเศรษฐกิจถดถอย ให้กรอบแนวรับ 1,615 จุด และแนวต้าน 1,630 จุด
29 ส.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้าที่ผ่านมาปรับตัวลง เป็นไปตามตลาดหุ้นทั่วโลก ตอบรับถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ว่าเฟดจะยังคงเร่งปรับขึ้นอัตราดอกเบี้ยเพื่อสกัดเงินเฟ้อ แม้เงินเฟ้อสหรัฐจะผ่านจุดสูงสุดมาแล้วก็ตาม แต่การลดลงก็ยังไม่ถึงระดับ 2% ตามเป้าหมาย จากปัจจุบันอยู่ที่ระดับ 8.5%
ขณะที่เมื่ออิงข้อมูลในอดีตดอกเบี้ยมักจะอยู่สูงกว่าเงินเฟ้อเสมอ โดย Bloomberg Consensus คาดว่าเงินเฟ้อสหรัฐในปีหน้าจะอยู่ที่ 4% ซึ่งหมายความว่าดอกเบี้ยต้องสูงกว่า 4% ทำให้นักลงทุนกลับมากังวลดอกเบี้ยในอนาคต ว่าจะส่งผลต่อการเกิดภาวะเศรษฐกิจสหรัฐถดถอยตามมาหรือไม่
สำหรับแนวโน้มการลงทุนในช่วงบ่าย มองว่าดัชนีฯ น่าจะเคลื่อนไหวอยู่ในแดนลบต่อ ให้กรอบแนวรับ 1,615 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,758.71 ล้านบาท ปิดที่ 155.00 บาท ลดลง 2.00 บาท
BANPU มูลค่าการซื้อขาย 1,739.85 ล้านบาท ปิดที่ 14.80 บาท เพิ่มขึ้น 0.20 บาท
PTTEP มูลค่าการซื้อขาย 1,473.81 ล้านบาท ปิดที่ 169.50 บาท เพิ่มขึ้น 2.00 บาท
AOT มูลค่าการซื้อขาย 1,441.32 ล้านบาท ปิดที่ 71.25 บาท ลดลง 1.00 บาท
PTT มูลค่าการซื้อขาย 1,257.55 ล้านบาท ปิดที่ 37.25 บาท ลดลง 0.75 บาท